ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041370

ขอให้ซ่อมแซมและเปิดการใช้งานสัญญาณไฟจราจร บริเวณ สี่แยกก่อนถึงคลองตัน แขวงสวนหลวง เขตสวนหลวง กรุงเทพมหานคร จุดสังเกต เลยร้านตะวันแดง ตรงบริเวณซอยพัฒนาการ 14 จะเป็นสี่แยก ทางด้านซ้ายและด้านขวาเป็นทางขึ้นทางก่อนจะขึ้นทางด่วน เนื่องจากพื้นที่ดังกล่าวเป็นทางสี่แยก ซึ่งสัญญาณไฟจราจรบริเวณสี่แยกนั้นไม่สามารถใช้งานได้ มีลักษณะเป็นสัญญาณไฟกะพริบตลอดเวลา แต่ไม่สามารถใช้งานได้ ทำให้บริเวณดังกล่าวมีการจราจรแออัด (ไม่ระบุช่วงเวลา) รถที่สัญจรผ่านบริเวณดังกล่าวจะขับรถสลับช่องการจราจรไปมา ผู้ร้องเกรงว่าอาจก่อให้เกิดอุบัติเหตุได้ เนื่องจากไม่มีสัญญาณจราจรบอกให้แก่ผู้ขับขี่ทราบว่า ช่องการจราจรใดที่สามารถสัญจรได้ ผู้ร้องพบเห็นมาเป็นระยะเวลาประมาณ 2 ปีแล้ว ผู้ร้องไม่แน่ชัดว่าผู้รับผิดชอบในพื้นที่เป็นสถานีตำรวจนครบาลคลองตันหรือไม่ เพื่อเป็นการลดความเสี่ยงของอุบัติเหตุ ผู้ร้องจึงประสงค์ให้ทางหน่วยงานที่เกี่ยวข้องดำเนินการซ่อมแซมและเปิดใช้สัญญาณไฟจราจรโดยเร่งด่วน เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata